**jegyzőkönyv 4.számú melléklete**

**Mogyoróska község Önkormányzat Képviselő-testületének**

**6/2015. (IX.02.) önkormányzati rendelete**

**a magánszemélyek kommunális adójáról**

Mogyoróska község. Önkormányzat Képviselő-testülete a helyi adókról szóló 1990. évi C. törvény (a továbbiakban: Htv.) 1. § (1) bekezdésben, 5. § b) pontában és 6. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

**1. §**

Az önkormányzat e rendeletével határozatlan időre magánszemélyek kommunális adóját vezeti be.

**2. §**

A magánszemélyek kommunális adója évi mértéke a Htv. 11. §-ban és a 17. §-ban meghatározott adótárgyanként, továbbá a Htv. 24. §-a szerinti lakásbérleti jogonként 6.000 Ft.

**3. §**

(1) Magánszemélyek kommunális adója kötelezettség terheli a Htv. 24. §-ában meghatározott magánszemélyeket.

(2) Az adókötelezettség keletkezésére és megszűnésére a Htv. 25. §-ában foglaltak az irányadóak.

**4. §**

(1) Az adózó az adókötelezettségét, annak keletkezésétől számított 15 napon belül köteles az önkormányzati adóhatóság által rendelkezésre bocsátott formanyomtatvány benyújtásával bejelenteni.

(2) Az adózó az adókötelezettséget érintő változást, annak bekövetkezésétől számított 15 napon belül az önkormányzati adóhatóság által rendelkezésre bocsátott formanyomtatvány benyújtásával köteles bejelenteni.

**5. §**

(1) Egy önálló helyrajzi számon lévő több adóköteles építmény közül egy adóköteles, az ezen felüli építmények, illetve telek mentességet élveznek

 (2) Mentes az adó alól az építési tilalom alatt lévő beépítetlen telek.

**6. §**

(3) Mogyoróska községben tárgyév január 1-én állandó lakóhellyel rendelkező adóalanyokat 75 % adókedvezmény illeti meg.

**7. §**

(1) A rendeletben nem szabályozott kérdésekben a Htv. és az adózás rendjéről szóló 2003. évi XCII. törvény rendelkezései az irányadóak.

(2) Ez a rendelet 2015. október 3-án lép hatályba.

(3) Hatályát veszti a magánszemélyek kommunális adójáról szóló 8/2012. (XI. 29.) önkormányzati rendelet.

 Hegedüs Zoltán Baranyai Tiborné

 polgármester                                           jegyző nevében és felhatalmazásával

 Voloncs Mária

A rendeletet a mai napon kihirdettem. aljegyző

Fony, 2015.szeptember 2.

 Voloncs Mária

 aljegyző